kardosdrur/scandi-wiki huggingface dataset:
Tektonik

Tektonik (fra græsk for "entreprenør", tekton), er et studieområde inden for geologi, der generelt berører strukturer af Jordens (eller andre planeters) yderste solide skal, og især med de kræfter og bevægelser, der har fundet sted i en region for at skabe disse strukturer.

Tektonik er mest fokuseret på bjergenes opståen, og de områder af Jordens yderste skal, som har overlevet de mange delinger og flytninger, som kontinenterne konstant er udsat for. Emnet fokuserer også på jordskælv og vulkanske bælter, som har berørt en stor del af Jordens befolkning. Tektonisk forskning er også vigtigt for at kunne forstå eventuelle erosionsmønstre i geomorfologi, og for bedre at kunne forudse hvor der kan findes fossile brændstoffer og metal malm.

Pladetektonik 
Siden 1960'erne har pladetektonik været den mest dominerende teori om opståelsen af og kræfterne bag de tektoniske elementer, som har formet kontinenterne og havene. Hvor pladerne møder hinanden, kan der være tale om:
 Konvergerende pladegrænser – hvor pladerne støder sammen
 Divergerende pladegrænser – hvor pladerne glider fra hinanden
 Transforme pladegrænser – hvor pladerne glider sideværts mod hinanden

Se også 
 Alfred Wegener
 Lithosfære
 Kontinentalplade
 Vulkaner
 Tsunami

Litteratur 
 Edward A. Keller (2001) Active Tectonics: Earthquakes, Uplift, and Landscape Prentice Hall; 2nd edition, 
 Stanley A. Schumm, Jean F. Dumont and John M. Holbrook (2002) Active Tectonics and Alluvial Rivers, Cambridge University Press; Reprint edition,

Eksterne henvisninger 
 The Origin and the Mechanics of the Forces Responsible for Tectonic Plate Movements
 The Paleomap Project
Kontinuitet (fiktion)

Ved kontinuitet i fiktion forstås den konsistente sammenhæng mellem delene og elementerne af en historie. Originalt blev udtrykket brugt om kunst, i tilfælde hvor kunstneren malede en serie af billeder der alle havde forbindelse til hinanden. En kontinuitetsfejl er en uoverensstemmelse mellem elementerne. Dør en person i et kapitel, men lever igen senere, er det en fejl i sammenhængen mellem kapitlerne – en kontinuitetsfejl.

Narratologi
Fiktion
Fiktionsskrivning
Dramaturgi
Asker Hedegaard Boye

Asker Hedegaard Boye (født 13. september 1982) er en dansk idéhistoriker, kritiker og journalist på Weekendavisen.

Han har skrevet om kultur, herunder sport for en lang række danske og udenlandske publikationer og har derudover været studieekspert for Viasat, Canal+ og Canal 9. I 2007-16 havde han en ugentlig klumme, "International fodbold", i Jyllands-Posten. Han har skrevet, oversat og redigeret en række bøger om sport, heriblandt Feltherrer (2012), Daniel Agger (2013), Jeg – en fodboldhipster (2013), Europas arenaer – fortællinger fra fodboldens katedraler (2017) og Spillets forvandling – europæisk fodbold i 30 år (2019).

Boye har været Weekendavisens faste teateranmelder siden 2013. Siden 2020 har han været fast medvirkende i Medianos månedlige podcast Fodboldmagasinet.

Han er cand.mag. i Idéhistorie og Religionsvidenskab fra Aarhus Universitet i 2009.

Referencer 

Sportsjournalister fra Danmark
Journalister ved Weekendavisen
Slankepille

Slankepiller kan være et medikament, der forøger kroppens forbrænding, og dermed hjælper til at reducere kropsvægten. Slankepiller anvendes sammen med kalorielet diæt.

Slankepillens historie
Der findes ikke en egentlig dato for slankepillers opståen. I løbet af den generelle udvikling af farmaceutiske medikamenter har lægemidler mod andre sygdomme vist sig at have en slankende effekt. Men da disse lægemidlers primære funktion var at helbrede andre sygdomme, affødte disse lægemidler en række alvorlige bivirkninger, hvis de blev anvendt som decideret slankemedicin.     

Der skete siden en strømligning og et målrettet fokus af udviklingen af slankende medicin, og dette affødte en løbende lancering af nyudviklede slankepiller. Men der var ofte en række alvorlige bivirkninger forbundet med de nyudviklede slankepiller, og nyligt markedsførte slankepiller blev efterfølgende taget af markedet igen.

Godkendte slankepiller
I dag findes der slankepiller på det danske marked, som er godkendt af Sundhedsstyrelsen, og de fleste slankepiller indeholder det virksomme stof Orlistat, som nedsætter kroppens optagelse af fedt fra måltider. Af slankepiller indeholdende Orlistat findes de receptpligtige Slankepiller Xenical og Orlistat ”Teva” samt den ikke-receptpligtige slankepille Orlistat ”Sandoz” (tidligere Alli).  Derudover findes der slankepillen Regenon, som indeholder stoffet amfepramon.

Ikke-godkendte slankepiller
Alle andre medikamenter, der er påsat prædikatet ”slankepiller” eller lignende er både ulovlige at indføre i Danmark og kan samtidig være farlige og medføre en sundhedsmæssig risiko. Disse slankepiller er ikke godkendt af myndighederne eller Sundhedsstyrelsen, og kan indeholde hvad som helst. Det kan være kalk, cement, for høje doser af aktive lægemiddelstoffer eller stoffer, der slet ikke står på pakningen. Da ikke-godkendte slankepiller er ulovlige at indføre i Danmark, vil disse slankepiller blive stoppet og konfiskeret i tolden. Dette gælder eksempelvis slankemidlet 2 Day Diet.     

Trods forbuddet mod at indføre ulovlige slankepiller, kan det have fatale sundhedsmæssige konsekvenser med dødsfald som alvorligste risiko. Eksempelvis er der registreret ulovlige slankemidler med en QT-forlængende virkning. QT-intervallet står i relief til hjerterytmen, og påvirkes QT-intervallet kan det medføre kliniske symptomer med besvimelse og i værste konsekvens døden til følge. Et sådan slankemiddel er eksempelvis slankepillen er mærket Super Slim.

Referencer

Lægemidler
Overvægt
Asif Ali Zardari

Asif Ali Zardari (Urdu: آصف علی زرداری) (født 26. juli 1955) er en pakistansk politiker og tidligere med-formand af Pakistan Peoples Party. Han var Pakistans 11. præsident i perioden fra 2008 til 2013 og den første pakistanske præsident født efter Indiens deling. 

Asif Ali Zardari delte sammen med sin søn Bilawal Bhutto Zardari formandsposten i det islamiske socialist og centrum-venstre parti Pakistan Peoples Party (PPP). Han er enkemand efter partiets tidligere leder Benazir Bhutto, der blev dræbt efter et attentat under hendes valgkamp i december 2007. Hun havde i to perioder fungeret som Premierminister i Pakistan.

Ud over sin politiske karriere er Asif Ali Zardari tillige. Som politiker har han haft et kontroversielt omdømme og blandt andet været dømt for korruption. Han stillede op til præsidentvalget i 2008 efter Pervez Musharrafs afgang. Ved valget 6. september, der foregik i Pakistans parlament, opnåede han et komfortabelt flertal og blev således Pakistans præsident. Tiltrædelsesceremoni blev afholdt den 9. september 2008, hvor Zardari afløste den midlertidigt fungerende præsident Muhammad Mian Soomro (Senatets formand), der havde fungeret i embedet siden Musharraf fratrådte den 19. august 2008.

Referencer

Eksterne henvisninger 

 Profile: Asif Ali Zardari – fra BBC, 1. januar 2008

Pakistans præsidenter
Politikere fra Pakistan
Personer fra Karachi
Bilawal Bhutto Zardari

Bilawal Bhutto Zardari (urdu: بلاول بھٹو زرداری) (født 21. september 1988) er en pakistansk politiker. Han er søn af Pakistans tidligere premierminister Benazir Bhutto, der blev dræbt under et attentat under hendes valgkamp i slutningen af december 2007. Han er også barnebarn af Zulfiqar Ali Bhutto, Pakistans første folkevalgte premierminister og far til Benazir Bhutto.

Bilawal Bhutto Zardari deler sammen med sin far Asif Ali Zardari formandsposten i det islamiske socialist- og centrum-venstre parti Pakistan Peoples Party (PPP).

Eksterne henvisninger 

 Profile: Bilawal Bhutto Zardari – fra BBC, 30. december 2007

Politikere fra Pakistan
Zulfikar Ali Bhutto

Zulfikar Ali Bhutto (5. januar 1928–4. april 1979) var en meget indflydelsesrig pakistansk politiker.

Bhutto grundlagde i 1967 det islamiske socialist og centrum-venstre parti Pakistan Peoples Party (PPP), der siden har været landets største og mest indflydelsesrige parti. Bhutto overtog præsidentembedet i december 1971 efter Vestpakistans militære nederlag til Indien i Bangladeshkrigen og fungerede som præsident indtil 1973, hvor han blev Pakistans første folkevalgte premierminister.

Som et resultat af politisk rivalisering blandt ledende pakistanske magtgrupper foranstaltede militæret under ledelse af general Muhammad Zia-ul-Haq et statskup den 5. juli 1977, hvorunder Bhutto og hans regering blev afsat og arresteret. Han blev løsladt og Zia-ul-Haq lovede at gennemføre et valg, et løfte som ikke blev opfyldt. Derimod blev Bhutto atter arresteret og forsøgt dømt for magtmisbrug, korruption, m.m., men Pakistans Højesteret frikendte Bhutto fra anklagerne, som dommerne fandt modsætningsfyldte og ikke-underbyggede. Militærstyret udskiftede dommerne og fabrikerede en ny anklage for mord på en politisk modstander, og efter en ensidig skueproces, hvor Bhutto blev frataget en række elementære rettigheder og anklagernes vidner blev holdt fængslet indtil de havde afgivet de ønskede vidneudsagn, blev Bhutto fundet skyldig og dømt til døden. Alle forsøg på benådning eller en genoptagelse af sagen blev afslået, og henrettelsen blev eksekveret den 4. april 1979.

Efter Bhuttos død overtog hans kone Nusrat Bhutto, der var af iransk oprindelse, i en periode ledelsen af Pakistan Peoples Party. Senere blev partiets ledelse overtaget af parrets datter Benazir Bhutto, som i to perioder fungerede som Pakistans premierminister. Efter attentatet på Benazir Bhutto den 27. december 2007 er partiets ledelse delt mellem Benazir Bhuttos mand Asif Ali Zardari og deres søn Bilawal Bhutto Zardari

Dokumentarfilm om Zulfikar Ali Bhutto 
I april 2008 var der premiere på en dokumentarfilm om Zulfikar Ali Bhuttos liv. Filmen er lavet af den prominente pakistanske journalist og mediepersonlighed Javed Malik og premieren foregik i overværelse af Yousaf Raza Gillani, Pakistans premierminister, der leder den fungerende regering fra Pakistan Peoples Party, det parti, der blev grundlagt af Zulfiqar Ali Bhutto.

Noter og referencer

Eksterne henvisninger 

 About Bhutto, om Zulfikar Ali Bhuttos liv og aktiviteter – fra bhutto.org 

Politikere fra Pakistan
Pakistans premierministre
Pakistans præsidenter
Look-alike

Look-alike, alternativt lookalike, stammer fra engelsk og betyder "ser ud som." Det bruges populært om personer, der klæder sig ud for at ligne en anden person, fx et idol eller en fiktiv figur.

Se også 
 Wannabe

Fotografi
Trine Gregorius

Trine Gregorius (født 21. september 1957) er en dansk journalist, der oprindeligt hed Jette Nielsen.. Hun voksede op i Bakketoften, Måløv. Siden 1990 har Trine Gregorius været gift med journalist og kommunikationsrådgiver Peter Sterup.

Trine Gregorius er uddannet journalist fra Danmarks journalisthøjskole i 1989, hun har tidligere været journalist på Politiken og var i en lang årrække ansat på DR, bl.a. som politisk reporter på Radioavisen samt på P3 som studievært på Kronsj. På DR-TV var Trine Gregorius bl.a. vært for quizz-programmet Det svageste led. Hun har også været tilknyttet TV 2 blandt andet som vært på programmerne Rigets Tilstand og Rottweiler.

I en periode var Trine Gregorius kulturredaktør på B.T., hun har blandt andet skrevet romanen Den som tier (1998), flere kogebøger samt bidrag til antologier og novellesamlinger som Husk Passet, Venindeskab og Dage i Dylan. 

Siden 2003 har Trine Gregorius arbejdet freelance som foredragsholder og via ægtemandens selskab PrimeTime Kommunikation desuden som medietræner for bl.a. tidl. miljøminister Karen Ellemann . 

Hun blev i 2008 udnævnt som socialdemokratisk medlem af DRs bestyrelse som afløser for borgmester Finn Aaberg. I 2010 gennemførte hun en landsdækkende medieturné rundt til fem regioner sammen med Socialdemokraternes mediepolitiske ordfører Mogens Jensen.

Kilder 

Journalister fra Danmark
Ansatte i DR
Journalister ved Politiken
Socialdemokrater fra Danmark
Journalister ved BT
Medlemmer af DRs bestyrelse (tidligere Radiorådet)
John Danstrup

John Kristian Thorvald Danstrup (9. januar 1919 i København – 8. september 1992 i Gentofte) var en dansk redaktør, historiker og TV-kommentator.

Han blev efter en hurtig akademisk karriere som journalist og redaktør i 1956 udenrigspolitisk kommentator i Danmark Radios magasin Horisont. 
Han indtog herved en fremtrædende rolle i aktualitetsformidlingen i Danmark. 
Han skrev og redigerede en lang række historiske afhandlinger og værker bl.a. Politikens Danmarks Historie 1-14 sammen med Hal Koch. 
Danstrup var medstifter af Folkeuniversitetet.

John Danstrup var kendt for sin markante stemme, som blev udviklet af et musikalsk hjem og formentlig af sangundervisningen på Sankt Annæ Skole. Digteren Jens Blendstrup har skrevet og fremført nummeret John danser grøntsag i den eksperimenterende rockgruppe Frodegruppen 40 som en hyldest til John Danstrup.

John Danstrup er begravet på Gentofte Kirkegård.

Forfatterskab 
 "Kampen om den danske Hær 1740—66" (Historisk Tidsskrift, Bind 11. række, 2 (1947))

Eksterne henvisninger 
 

Journalister fra Danmark
Historikere fra Danmark
Dansksprogede forfattere fra Danmark
Bowser

Bowser, tidligere kendt under navnet Koopa, er hovedskurken i Mario-spillene fra Nintendo. Han blev skabt af Shigeru Miyamoto og optrådte første gang i NES-spillet Super Mario Bros., som blev udgivet i 1985 i Japan og USA. Bowser havde tidligere 7 børn der kaldes Koopalings. I dag har en søn som hedder Bowser Jr.

Figurer fra Super Mario
Kratlusker

En kratlusker er en person, som undersøger og dokumenter overtrædelser af miljølovgivningen. Udtrykket kom på mode efter vedtagelsen af Danmarks første miljølov i 1974, hvor det blev forudsat, at kommuner og amter skulle varetage tilsynspligten med industri og landbrugs overholdelse af reglerne. Kommunerne var slet ikke forberedt på den nye pligt, og mange steder var lokale erhvervsinteresser så betydningsfulde, at ingen vovede at gå dem på klingen.

Oprindelig brug af udtrykket 
Efter lovens vedtagelse var der lokale miljøgrupper og enkeltpersoner, der gjorde højere instanser opmærksom på overtrædelser af kravene. Især miljøorganisationen NOAH var meget aktiv og udgav bogen "Det industrialiserede landbrug" Den og organisationens private opsyn med overtrædelserne vakte stor harme inden for landbruget, der anvendte "kratlusker" negativt.

Andre anvendelser 
 Senere bruges ordet om al slags fordækt virksomhed.
 Biologer og andre naturinteresserede som undersøger biodiversitet i felten.
 Naturister bruger udtrykket om medlemmer, som kun er i organisationen for at belure de nøgne mennesker.
 I militæret bruges ordet som slangudtryk for en infanterist, evt. mere specielt for en soldat i en opklaringsenhed.

Reference

Litteratur 
 Vagn Juhl Larsen og Per Christensen: Håndbog for kratluskere – hvordan man afslører en miljøforbryder, 1985,

Se også 
 Dyneløfter

Ord og vendinger
Miljøbeskyttelse
Mogens Linck

Mogens Linck (født 7. januar 1912 på Frederiksberg, død 9. december 1988) var en dansk journalist og forfatter af både romaner, kriminalromaner samt hørespil og skuespil.

Hans debut i 1934 med den psykologiske kriminalroman Pelshuen blev godt modtaget af pressen, der bl.a. kaldte ham "En dansk Dostojevski". I det hele taget var Mogens Linck en af de første danske forfattere til at lancere den psykologiske kriminalfortælling.

Under sit virke som journalist kom han på mange udenlandsrejser, bl.a. til Frankrig, Tyskland, Belgien, Spanien, Rusland, Polen og Østrig.

Skuespillet Giv Kejseren Støvet blev i 1950 antaget på Det Kongelige Teater, men ikke opført, angiveligt på grund af stykkets pacifistiske tendens (1. opførelse 1952 på Det Ny Teater).

Mogens Linck var i 1944 kasserer i Forfatterforbundet (stiftet i 1942). Men på grund af sine aktiviter under den tyske besættelse af Danmark måtte han samme år flygte til Sverige.

Mogens Linck var en produktiv forfatter og udgav en række romaner, bl.a. den humoristiske kriminalroman Damen med den røde hat (1940) med illustrationer af Robert Storm Petersen, Mistænkt (1942), På vej (1950) og den selvbiografiske roman Af mennesker er du kommet (1945).

Hæder 
 1937 Carl Møllers Legat
 1938 Emma Bærentzens Legat
 1938 Rongeske Fonds Legat
 1944 Forfatterforbundets Legat
 1945 Dansk Forfatterforenings Legat
 1947 Sophus Michaëlis' Legat
 1953 og 1958 Tipsmidler
 1955 og 1969 Frøken Suhrs Forfatterlegat

Referencer

Eksterne henvisninger 
 Mogens Linck på Dansk Forfatterleksikon

Krimiforfattere fra Danmark
Journalister fra Danmark
Dramatikere fra Danmark
Dansksprogede forfattere fra Danmark
Slaget ved Rocky Face Ridge

Slaget ved Rocky Face Ridge blev ud kæmpet mellem 7.-13. maj 1864 i Whitfield County i Georgia under Atlanta-kampagnen i den amerikanske borgerkrig. Unionshæren blev ledet af William Tecumseh Sherman mens den konfødererede hær blev ledet af Joseph E. Johnston. Unionens sejr medførte at de konfødererede blev tvunget væk fra højdedraget. 

General Johnston havde forskanset sin hær på det lange høje bjerg Rocky Face Ridge og øst på over Crow Valley. Da generalmajor William T. Sherman nærmede sig besluttede han at lave udfald mod stillingen med to kolonner, mens han sendte en tredje gennem Snake Creek Gap på højre fløj og ramme Western & Atlantic Railroad ved Resaca. De to kolonner kom i kamp med fjenden ved Buzzard Roost (Mill Creek Gap) og ved Dug Gap. I mellemtiden passerede den tredje kolonne under generalmajor James B. McPherson gennem Snake Creek Gap og den 9. maj rykkede den frem til udkanten af Resaca, hvor den fandt den konfødererede hær i skyttegrave. Af frygt for et nederlag trak McPherson sin kolonne tilbage til Snake Creek Gap. Den 10. maj besluttede  Sherman at tage de fleste mænd og sammen med McPherson tage Resaca. Næste morgen trak Shermans hær sig tilbage fra fronten ved Rocky Face Ridge. Da han opdagede Shermans manøvre trak Johnston sig tilbage mod Resaca den 12. maj.

Referencer 
 National Park Service CWSAC website om Rocky Face Ridge 
Animeret fortælling om slaget ved Atlanta 

Slag i den amerikanske borgerkrig i Georgia
Hohenlinden

Hohenlinden er en kommune i Landkreis Ebersberg i Regierungsbezirk Oberbayern i den tyske delstat Bayern.

Geografi 

Hohenlinden ligger i Region München ca. 35 Kilometer øst for München.
Hohenlinden ligger ved den nordøstlige ende af Ebersberger Forst.
Kirchseeon

Kirchseeon er en købstad (markt) i Landkreis Ebersberg i Regierungsbezirk Oberbayern i den tyske delstat Bayern. Den ligger cirka 15 km fra den østlige bygrænse til München.
De nærmeste byer er Grafing og Ebersberg. Rosenheim og Wasserburg am Inn ligger begge i cirka 25 kilometers afstand.

Inddeling 
Der er følgende landsbyer og bebyggelser i kommunen
 Buch
 Eglharting
 Forstseeon
 Ilching
 Kirchseeon-Dorf
 Neukirch
 Osterseeon
 Riedering
Fugleværnsfonden

Fugleværnsfonden er en almennyttig, erhvervsdrivende naturfond etableret af Dansk Ornitologisk Forening (DOF) i 1966. Siden 2006 har Fugleværnsfonden virket som selvstændig fond. Midlerne til opkøb og pleje kommer fra testamentariske gaver, tilskud fra fonde og legater samt fra private bidrag, indsamlet især blandt DOF’s medlemmer.

I 2021 ejer og administrerer fonden 23 naturreservater spredt over hele Danmark. Naturreservaterne rummer de mest fuglerige og truede naturtyper: ubeboede småøer, lavvandede kyster, enge, moser, rørskove, krat, strandenge og urørt skov – alle områder af national eller international betydning.

De fleste af naturreservaterne er åbne for besøgende, og der er mange steder etableret gangbroer, stier, fugletårne og skjul, således at publikum har gode muligheder for at opleve områderne. Til flere af reservaterne er knyttet lokale, frivillige arbejdsgrupper, der står for det daglige tilsyn og desuden udfører målrettet praktisk naturpleje, opsætter redekasser, tæller fuglene, arrangerer guidede ture i områderne m.m.

Fugleværnsfondens formål kan sammenfattes således:

-       At værne om den danske fuglefauna ved at medvirke til at bevare eller skabe vigtige fuglelokaliteter, navnlig for truede og sårbare arter.

-       At gennemføre naturformidling fra Fondens reservater.

-       At støtte projekter, der bidrager til at bevare danske yngle- og trækfugle samt deres levesteder under disse fugles ophold i Danmark.

Fugleværnsfondens reservater 

 1 Nivå Bugt Strandenge
 2 Vaserne
 3 Gundsømagle Sø
 4 Ravnstrup Sø
 5 Ægholm
 6 Nyord Enge
 7 Barup Sø
 8 Saksfjed-Hyllekrog
 9 Nakskov Indrefjord
 10 Gulstav Mose
 11 Tryggelev Nor
 12 Roholm
 13 Bøjden Nor
 14 Søgård Mose
 15 Bremsbøl Sø
 16 Stormengene
 17 Sølsted Mose
 18 Stubbe Sø
 19 Bøvling Klit
 20 Agerø
 21 Råbjerg Mose
 22 Svartingedalen  
23 Rusland

Eksterne henvisninger 

 Fugleværnsfondens hjemmeside 

Miljøorganisationer
Naturbeskyttelse i Danmark
Danmarks fugle
Moosach

Moosach er en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Glonn.

Geografi 
Kommunen ligger i et morænelandskab i 500 meters højde , hvor også søen Steinsee ligger; den er en meget brugt badesø for befolkningen i München. Ikke langt derfra ligger den fredede Kitzlsee.

Til Moosach hører en lang række landsbyer og bebyggelser: Falkenberg (med Reiterhof og Biergarten), Baumhau, Niederseeon (Reiterhof), Oberseeon, Altenburg og Berghofen.
Misforståede sangtekster

Misforståede sangtekster også kaldet Mondegreen refererer til misforståelse af et tekststykke, som skaber en ny mening.
The Police har 2 sangtekster på top 10 over misforståede sange.
 Deres Message In A Bottle – "a year has passed since I wrote my note" – bliver ofte misforstået som: "a year has passed since I broke my nose".
 I en anden Police sang , When The World Is Running Down hedder det: "you make the best of what's still around", hvilket misforståes til : "you make the best homemade stew around".
 En linje fra Bee Gees' sang Stayin' Alive – "it's alright, it's okay, you may look the other way" – opfattes af mange som: "it's alright, it's okay, you make love the other way".

The Beatles er også på top 10 med Lucy in the Sky With Diamonds:

 Linjen: "the girl with kaleidoscope eyes" misforstås som: "the girl with colitis goes by". (Engelsk:colitis ~betændelse i tarmen.)

 Queen's "scaramouche, scaramouche, will you do the Fandango?" fra Bohemian Rhapsody, fejl-høres som "will you do the banned tango?" 

 

 Oasis' sang Wonderwall er også på top 10 med "you're gonna be the one that saves me" som bliver til: "you're gonna be the one at Sainsbury's".

Og Kate Bush's Wuthering Heights kryber akkurat ind som nummer 10:

 Den originale tekstlinie er: "Heathcliff, it's me, Cathy and I've come home, oh, so cold, let me in your window."

Men den misforstås som: "Heathcliff, it's me, I'm a tree, I'm a wombat. Oh, so cold at the end of your winter."

Kilde 
 Police top misheard lyrics chart – BBC NEWS, Entertainment, 21. august 2008

Eksterne links 
 Stockholms Citys artikel om Mondegreen

Humor
Fonologi
Semantik
Amper

Amper er en flod i det sydlige Bayern i Tyskland, og en af de største bifloder til Isar, fra venstre. Efter et løb   på 185 km munder den ud i Isar ved Moosburg. Floden  har sit udspring i Ammersee og de øvre grene ovenfor   Ammersee, kaldes Ammer. Byer langs Amper er Fürstenfeldbruck, Dachau og Moosburg. De største bifloder er Glonn, Würm og Maisach. 

Floder i Bayern
Würm

Würm er en flod i Bayern i Tyskland, og en biflod til Amper fra højre. Den har sit udspring i Starnberger See og løber gennem flere landsbyer og dele af München før den munder ud i Amper nær Dachau, kort før denne munder ud i Isar.

Selv om Würm ikke er en særlig stor flod har den lagt navn til Würm-istiden (den sidste istid). 

Det findes en anden, mindre flod med same navn i Gäu, et område i Baden-Württemberg.

Floder i Bayern
Fillmore!-afsnit

Dette er en oversigt over afsnittene i den amerikanske tegnefilmserie Fillmore!.

Serieoversigt 
<onlyinclude>

<onlyinclude>

Afsnit 
Afsnitsnumrene i tabellerne følger med en enkelt undtagelse afsnittenes respektive første udsendelse i USA. I forhold til produktionsnumrene skete det hulter til bulter.

Sæson 1 (2002 – 2003)

Sæson 2 (2003–2004)

Eksterne henvisninger 
 Fillmore! Episode Guide på TV.com 
 Fillmore! – Episode list på The Internet Movie Database 

Afsnit af animerede tv-serier
Afsnit af tv-serier